Mikä on ADAPTiQ-äänenkalibrointijärjestelmä?
ADAPTiQ-äänenkalibrointijärjestelmä on Bosen ainutlaatuinen tekniikka, joka mukauttaa järjestelmän äänen huoneen koon, muodon ja kalusteiden mukaan ja virittää äänentoiston toimimaan parhaalla mahdollisella tavalla.
fi
Mistä älykkäässä Unify-integroinnissa on kyse?
Älykäs Unify-integrointi on Bosen teknologia, joka helpottaa Lifestyle-järjestelmän käyttöönottoa ja jolla voi määrittää Bosen yleiskaukosäätimen hallitsemaan lähes kaikkia viihdelaitteita. Tuloksena saadaan järjestelmä, joka mukautuu tarpeidesi mukaan mutta on kuitenkin yhtä helppokäyttöinen kuin integroitu laite.
fi
Miten Acoustimass-bassoyksikkö kannattaa sijoittaa, jotta sen äänenlaatu on paras mahdollinen?
Parhaan äänenlaadun saavuttamiseksi Acoustimass-bassoyksikkö tulisi sijoittaa lattialle vasten samaa seinää television kanssa. Bassoyksikkö tulisi sijoittaa huoneen etuosaan ensimmäiselle kolmannekselle lähelle pistorasiaa. Bassoyksikköä ei saa sijoittaa hyllylle eikä pöydälle.
fi
Miten SoundTouch-musiikkia voi käyttää laitteen mukana tulleella RF-kaukosäätimellä?
Voit käyttää SoundTouch-musiikkia valitsemalla SoundTouch-painikkeen tai valitsemalla sen lähdevalikosta – samaan tapaan kuin valitset viihdelaitteita. Sen jälkeen voit valita esiasetuksen tai selata äskettäin toistettua sisältöä. Esiasetuksen voi valita myös RF-kaukosäätimen painikkeilla 1–6, kun järjestelmä on käynnissä ja SoundTouch-lähde on valittu.
fi
Miten voin muodostaa pariliitoksen Bluetooth-laitteen ja Lifestyle 550 ‑järjestelmän välille käyttämällä NFC:tä?
Valitse Bluetooth-lähde kaukosäätimellä tai sovelluksella. Varmista, että NFC on otettu käyttöön mobiililaitteessa. Kosketa laitteella kevyesti keskusyksikön yläosassa olevaa Bose-logoa. Laitteiden välille muodostuu automaattisesti pariliitos.
fi
Miten voin muodostaa pariliitoksen Bluetooth-laitteen ja Lifestyle 550 ‑järjestelmän välille käyttämättä NFC:tä?
Pidä kaukosäätimen Bluetooth-lähdepainiketta painettuna muutaman sekunnin ajan, kunnes valo alkaa vilkkua. Varmista, että mobiililaite on pariliitostilassa, ja valitse Lifestyle 550 ‑järjestelmä. Voit liittää mobiililaitteen Lifestyle-järjestelmään myös SoundTouch-sovelluksen kautta. Etsi Lifestyle-järjestelmä sovelluksen laitepalkista, valitse Tutki ja sitten Bluetooth. Valitse mobiililaitteessa Lifestyle-järjestelmä.
fi
Onko Lifestyle 550 ‑järjestelmässä sisäinen Bluetooth®- ja NFC-yhteys?
Kyllä. NFC-siru sijaitsee keskusyksikön yläosassa lähellä Bosen logoa.
fi
Sisältyvätkö kaapelit ja liittimet Lifestyle 550 ‑järjestelmään?
Kyllä. Liitännät ja määritykset on suunniteltu käyttäjäystävällisiksi. Kussakin kaiutinkaapelissa on selvästi merkitty värillinen liitin nopeaa ja helppoa liittämistä varten. Lisäksi erilaisia sovittimia ja kaapeleita on saatavana muita asennuksia varten.
fi
Täytyykö kaiuttimet liittää kaapelein Lifestyle-keskusyksikköön?
Kyllä. Kaikki viisi satelliittikaiutinta on yhdistettävä keskusyksikköön kaapeleilla.
fi
Voiko Acoustimass 700 ‑bassoyksikön liittää kaapelilla?
Kyllä. Acoustimass-bassoyksikön voi liittää keskusyksikköön 3,5 mm:n suojatulla äänikaapelilla.
fi
Voiko SoundTouch-sovelluksella ohjata Lifestyle 550 ‑järjestelmää?
SoundTouch-sovelluksella voi käynnistää tai valita SoundTouch-lähteen ja säätää äänenvoimakkuutta. Sillä ei voi käyttää muita Lifestyle-toimintoja tai muita liitettyjä lähteitä. Kun lähteeksi on valittu muu kuin SoundTouch, sovelluksella voi säätää lähteen äänenvoimakkuutta, mutta ei laitekohtaisia toimintoja.
fi
Voiko basso- ja diskanttitasoja säätää?
Kyllä. Basso-, diskantti-, keski- ja tilaäänitasoja voi säätää mukana toimitettavalla Bose-yleiskaukosäätimellä.
fi
Voiko langattomat Bose Surround Speakers ‑kaiuttimet liittää Lifestyle 550 ‑järjestelmään?
Kyllä. Langattomat kaiuttimet on kuitenkin ostettava erikseen Lifestyle 550 ‑järjestelmän mukana toimitettavien kaiuttimien tilalle.
fi
Voiko television ääntä lähettää edelleen toiseen SoundTouch-järjestelmään?
Kyllä. SoundTouch-ohjelmistoversion on oltava 17.x tai sitä uudempi. Jos haluat lähettää television ääntä tai ääntä muista keskusyksikköön liitetyistä lähteistä, aloita ensin äänen toistaminen järjestelmässä tavalliseen tapaan kaukosäätimellä. Mene sitten SoundTouch-sovellukseen, etsi järjestelmäsi ja lisää haluamasi toissijaiset järjestelmät.
fi
Voiko äänen viivettä säätää ARC-ominaisuudella?
Kyllä. Äänen ja videon välinen synkronointiviive vaikuttaa vain ääneen, ja se koskee kaikkia lähteitä, myös ARC:tä. Kun viiveeksi asetetaan nolla, viivettä ei lisätä äänisignaalin käsittelyyn kuluvan ajan lisäksi.
fi